
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  3 martie 2009               

Pl-x  80 /2009                     


A V I Z

asupra  propunerii legislative privind salarizarea bugetarilor
                 În conformitate cu prevederile art.95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind salarizarea bugetarilor, trimisă cu adresa nr.Pl-x 80 din 11.02.2009  şi înregistrată cu nr.31/176 din 12.02.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 
                Senatul, în calitate de primă Cameră sesizată, a respins propunerea legislativă în şedinţa din 4 februarie 2009.

 Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă  în şedinţa din  3 martie  2009.

Propunerea legislativă are ca obiect de reglementare adoptarea unor măsuri privind salarizarea bugetarilor, având ca scop obligarea Guvernului de a elabora un proiect de lege  în acest sens. Totodată se propune ca stabilirea salariilor, indemnizaţiilor, sporurilor şi primelor bugetarilor să se stabilească numai prin lege.
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr.863/22.07.2008.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât o parte din prevederile iniţiativei legislative sunt redundante, deoarece sunt deja reglementate, salariile, sporurile şi premiile plătite din bani publici fiind stabilite numai prin lege, în conformitate cu dispoziţiile art.157 alin.(2) din Codul muncii, iar alte prevederi au caracter declarativ şi nu normativ.
În raport de obiectul şi conţinutul reglementării,  propunerea legislativă  face parte din categoria legilor ordinare. 
                                  PREŞEDINTE,                           SECRETAR,

